السلام عليكم ورحمة الله وبركاته الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع كله. لبيك يا ربنا وسعديك والخير كل الخير في يديك. والشر ليس اليك انا بك واليك تباركت وتعاليت. استغفرك
واتوب اليك اللهم صل على الحبيب محمد وعلى ازواجه امهات المؤمنين وعلى ذريته وال بيته انك حميد مجيد. اما بعد فاني احبكم ما شاء الله لا قوة الا بالله. لازم كل مرة تفتحوا نفسي كده. كل ما اقول لكم اني احبكم في الله تحسون ان الدنيا جميلة. ما ترد ياه
جزاك الله خيرا يا سيدي ما يتحرمش منكم. الحمد لله وكفى الحمد لله بعد حمد الله والصلاة والسلام على رسول الله اخواني في الله. يعني سبحان الله احد السلف ذات
يوم كان يذكر الله سبحانه وتعالى. جالس يذكر الله. فجه واحد يسأله سؤال. فقال له اني اذكر الله. جه التاني يسأله سؤال. عايز يكمل ذكر. فجه التالت يسأله يقعد فقام وهو يضرب كفا بكف ويقول كل الناس زاهدون فيك يا رب. كل الناس زاهدون فيك يا رب. الكلمة دي
كلمة عميقة اوي يا جماعة. الناس زاهدة في ربنا اوي يا اخواني. يعني سبحان الله حصل موقف الاسبوع ده. هزني جدا والله يا اخواني. انا بقى لي فترة مشغول. طب يعني
مراد العبادة ممكن تبقى في اوقات ايه ؟ طب لو الواحد اتشغل في الدعوة ايه الوقت اللي الواحد يحافظ على ورد عبادة فيه؟ طب ايه الوقت اللي ما ينفعش حد يعكر عليك
صفو عبادتك في مسلا افكار والواحد قاعد يفكر فقاعد في المسجد من يومين كده فبابص ساعة يعني بعد يعني ادان من ادانات الصلاة فبابص لقيت المسجد معلق ورقة او مواقيت بين الاذان والاقامة. اول مرة في حياتي اخد بالي من حاجة بهرتني يا اخواني. لقيته كاتب ما بين ادان الفجر واقامة
تلاتين دقيقة ما بين ادان الضهر واقامته عشرين دقيقة ما بين ادان العصر واقامته عشرين دقيقة ما بين ادان العشاء واقامتها عشرين دقيقة ما بين اذان المغرب قلت فقعدت احسبهم كده قلت يا نهار ابيض! ده من ساعة ونص لساعة
ساعتين يا اخوانا الاوقيت ما بين الاذان والاقامة بيصلي نص ركعتين. قلت يا نهار ابيض! انت قاعد تدور على اوراد عبادة. ولو بس استثمرنا الوقت اللي ما بين الاذان والاقامة هتحيي ساعتين من عمرك بيضيعوا في ايه؟ يا رب خلص المكالمة دي واجي لك يا رب. ربنا بينادي عليك في
يا رب آآ يعني بس ارد على الرسالة دي واجي لك يا رب. يا رب بس اخلص الحوار ده واجي لك. يا رب اخلص الصفحة دي في المذكرة واجي لك يا رب
يا رب اخطف المصلحة دي واجي لك يا رب. بالنتيجة ان الساعتين دول بيضيعوا. بدأت احسب كده ساعتين في اليوم يعني ستين ساعة في الشهر. يعني في سنة ستين في اتناشر سبعمية وعشرين ساعة في السنة يعني في عشر سنين سبع تلاف ومتين ساعة يعني تلتميت يوم يا جماعة
يعني كل عشر سنين سنة من عمرك بتضيع في تلات دقايق وجاي يا رب. كل عشر سنين يعني لو طبقت العبادة اللي احنا بازن الله وحده هنقاتل النهاردة عشان نرسخ معنى العبادة دي جوة قلوبنا كلنا. النهاردة هنتكلم عن عبادة غفل عنها
عامة المسلمين يا اخواني. العبادة دي ان ربنا سبحانه وتعالى احياها في حياتنا لا تتخيل تأثيرها في حياتك هيبقى شكله ايه؟ العبء دي اسمها الطلبية الفورية عند سماع نداء الله. واحنا بنتكلم في محتاج اصلي. واحنا بنتكلم وبنكمل
في الخشوع في الصلاة. واحنا بنتكلم في المعاني اللي ممكن تقلب حياتنا لو صلينا صح. لو صليت صح حياتك هتتغير. لو صليت صح دعائك هيستجاب. لو صليت صح هتؤمن في الدنيا والاخرة. لو صليت صح عطاء ربنا هينهمر عليك. لو صليت صح نفسيتك هتبقى سعيدة. الصلاة الصح
هي الفرق انك تعيش انسان مكتئب ومتوتر وانك تعيش انسان فرحان بربنا. الصلاة الصح هي الفرق ان انت عند الموت تموت وانت شاكك في دي والعياذ بالله في فتنة الممات. او انك تموت وانت بتقول من قلبك لا اله الا الله. محمد رسول الله. الصلاة الصح هي الفارق ما بين الفردوس الاعلى
لو ما بين العذاب والعياز بالله. الصلاة الصح هي الفارق ما بين انك تعيش الحياة في كنف الله. ما بين عطاءات وكرامات الله. او انك انت توكل الى نفسك الصلاة الصح دي كل حاجة في حياتك بتتغير لو جت في حياتك. قلت سبحانك يا رب عبادة التلبية الفورية فور سماع النداء
فور سماع الاذان. يعني اول ما تسمع كلمة الله اكبر الالم اللي في ايدك اترمى. اللي انت بتتكلم معه سلام عليكم خلصت. الله اكبر من كل شيء. ثم تهرع الى الوضوء ثم تنطلق الى المسجد. لو احنا عملنا العبادة دي يا جماعة هنفوز بايه ؟ لو ربنا احيا في حياتنا عبادة التلبية الفورية فور سماع
نداء الله. اول حاجة عسنا كل عشر سنين من عمرك ربنا هيحييها. يعني اربع سنين في اربعين سنة. لو عشت لحد يبقى عندك ستين سنة اربع سنين في اربعين سنة. يعني ايه يا اخواني في الله؟ اربع سنين لو انت خدتهم قراءة قرآن تختم فيهم كام ختمة؟ اربع
سنين لو انت خدتهم دعاء رافع ايدك من الاذان والاقامة. حيث الدعاء بين الاذان والاقامة لا يرد. لانك لبيت ندائه فلبى نداءك تاخد فيهم كم دعوة مستجابة؟ اربع سنين. لو انت ذكرت الله فيهم. اربع سنين لو انت صليت فيهم السنن القبلية
يبقى انت خدت عبادات يوميا ساعتين صلاة اتضافوا لميزانك او ساعة ونص صلاة. عايز اقول ايه يا اخواني؟ عايز اقول ان احنا مضيعين حاجات كتير اوي بسبب التقصير في عبادة التلبية الفورية. فور سماع الاذان. من ساعة ما الواحد يعني فكرت بالطريقة ديت. وانا كل ما اسمع الاذان قالوا
يا نهار ابيض! هو انا لو انا اول ما سمعت الاذان جريت على الجامع انا هوفر ساعة ونص كل يوم لساعتين في حياتي. مشفيينك يا اخواني مشفيين. ساعة ونص عبادة وذكر وصلاة ودعاء. يبقى انسان مغبون اللي يضيع الصفقة ديت. الطلبية الفورية عند
سماع الاذان. لو انت عملتها هتنال حب الله. الطلبية الفورية بتجيب حب الله ليه؟ لان ربنا بيقول وما تقرب عبدي الي بشيء ايه؟ ها ايه ده ؟ احب الي احب الي مما افترضته علي. يبقى طريق لحب الله. التلبية الفورية السبب انك تبدأ صح في علاقتك بربنا
انتم عارفين الملتزمين بيتوهوا. انتم عارفين الملتزمات بيتوه بعد الالتزام ليه؟ انتم عارفين الملتزمين بيتعثروا في خط السير ليه؟ انتم عارفين ما فيش حد بيوصل بسرعة. في حين ان اصحاب النبي عليه الصلاة والسلام خالد ان الوليد بعد اربع شهور من اسلامه كان قائد جيش. عمرو بن العاص بعد اربع شهور من اسلامه كان قائد جيش. انت
بعد اربع شهور من التزامك تقدر تعمل ايه؟ تقدر تنصر الدين بايه؟ انتم عارفين هم كانوا بينطلقوا ليه؟ لانهم كانوا بيدخلوا صح يا جماعة. بيدخلوا صح الانسان اللي بيمشي صح هو الانسان اللي بيوصل بسرعة. البداية السليمة التلبية الفورية اول ما تسمع كلمة الله اكبر. انت عارف ده لو حصل. انت عند ربنا
هتبقى ايه ؟ انت عارفة انت اول ما تسمعي كلمة الله اكبر تقولي لبيك اللهم لبيك. خلاص يا رب الدنيا ما لهاش مكان في حياتك انت اول ما انت نادت لي النبي عليه الصلاة والسلام عبادة التلبية الفورية في حياة النبي. السيدة عائشة بتقول كان اذا سمع الاذان خلاص سمع النداء
كأنه لا يعرفنا ولا نعرفه. النبي عليه الصلاة والسلام زهل عن الدنيا. النبي شكله وشه اتغير ليه؟ مولانا ده. انت عارف انت لو طبقت العبادة هيبقى مقامك عند ربنا ايه ؟ انت عارف لو عزمت نداء ربنا فوق كل حاجة انت موجود فيها. عشان كده الطلبية الفورية دي
تربية. ليه تربية؟ لانك انت يوميا خمس مرات. كل ادان بيبقى عندك زروف. الادان ده دن وانت بتتكلم في التليفون. والاداة وانت قاعد على المكتب تزاكر. والاداة دات دان وانت قاعد مع واحد صاحبك. والادان دادن وانت في مصلحة معينة. فاول ما بتقطع حياتك لكل العوارض
اول ما ربنا بيناديك يبقى معناها لما ربنا هيناديك في يوم من الايام. للجهاد في سبيل الله هتقول لبيك وسعديك. وتقطع كل حاجة في حياتك نعم التربية. الطلبية الفورية. الطلبية الفورية دي رسالة حب منك لربنا. بتقولي لربنا في كل صلاة. ان تغلى عندي من الدنيا واللي فيها يا رب
انت اغلى عندي من اي حاجة في ايديا يا رب. انما اللي سياسته في التعامل مع ربنا خمس دقايق وجاي لك يا رب. اخلص اللي في ايدي واجي لك يا رب. ده
اخسر قد ايه ؟ الطلبية الفورية سبب انك تفوزي بخمس حجات كل يوم. يا اللي ما انتاش عارف تحج يا اللي ما انتاش عارفة تجيبي تأشيرة حج يا اللي ما عكش فلوس تحج بها. النبي عليه الصلاة والسلام يقول لك ان الذي يصلي الفريضة في المسجد له اجر حاج محرم. يعني اجر حجة
يا ترى يا جماعة ده اجر لمين ؟ الحج بتقول لبيك وتروح فربنا وتحرم فربنا يديك سواب الحجة. هنا اول ما تسمع النداء تقول لبيك تسيب الدنيا وتتوضى بدل الاحرام وتنطلق للمسجد. انما تخيلوا يا جماعة يعني ممكن واحد جاي يتفرج في الركعة الرابعة ياخد
ثواب الحجة الله اعلم ولكن ممكن واحد جاي في الجماعة التانية ياخد سواب الحجة ولا اللي حقق معنى الحج في الصلاة وقال لبيك اللهم لبيك اللي لبى فوريا غير ان فيه حاجة تانية خطيرة جدا في عبادة التلبية الفورية. براءتان من صلى
اربعين يوما في جماعة لم تفته تكبيرة الاحرام الا كتبت له براءتان. براءة من النار وبراءة رأى من النفاق. يعني انت متهم. والاتهامات دي النفاق يودي في الدرك الاسفل من النار. والعياذ بالله غير عذاب النار نفسه. العذاب
انت تكبيرة الاحرام التلبية الفورية. ربنا بينجيك منها من جهنم. ربنا بيأمنك منها. من جهنم بسبب الطلبية الفورية قد ايه احنا مضيعين سواب كبير اوي. الطلبية الفورية سبب لاجابة الدعاء. هو ليه الدعاء بين الاذان والاقامة لا يرد؟ لان دول الناس اللي اول ما سمعوا ربنا
بينادي قالوا لبيك يا الله. فكذلك لما رفعوا ايدهم ودعوا ربنا ربنا قال لهم لبيكم يا عبادي. ما دام انت قلت لبيك ربي يقول لك لبيك عبدي. عشان كده والله يا اخواني بركات الدعاء بين الاذان والاقامة هائلة. يعني ممكن تدعي بين الادان والاقامة بشفاء مرض
فيشفيك الله في نفس اليوم. بركات الدعاء بين الاذان والاقامة. بركات عظيمة ولكن لمن وفق لهذه العبادة العظيمة سادت التلبية الفورية فور سماع نداء الله. ولكن الدرس بتاع النهاردة يا اخواني هنتكلم عن حاجة خطيرة جدا
خطيرة جدا لعبادة الطلبية الفورية. انك اول ما تسمع الاذان بيقول الله اكبر تقطع حياتك. خد بالك خدي بالك. لو انت عملت كده في بيتك ولو انت عملت كده في المسجد هتنال الخشوع في الصلاة. لانك انت تجهزت للصلاة تجاوز حقيقي. دخلت على الصلاة دخول سليم
قفلت كبس المروحة بتاعة الدنيا جوة قلبك. من بدري. فلما جه ميعاد الاقامة كنت انت متهيأ قلبيا. ولو صليت صح كل حاجة في حياتك هتبقى صح اذا صلحت صلح العمل كله. لو صلاتك بقت سليمة. كل عمل تاني في حياتك هيبقى هيبقى سليم. ولكن من اعظم
طب الخسائر اللي احنا بنخسرها بسبب عدم التلبية الفورية. تخيلوا ايه! تخيلوا الدرس بتاع النهاردة يا اخواني في الله اسمه وليمة كل صلاة. الدرس بتاع النهاردة يعني الواحد ما كانش عارف قيمته. لحد ما مرة من المرات الواحد بدأ كده يتوكل على الله
وبدأت اجمع لو الواحد لبى نداء ربنا فور سماع الاذان. وانطلق الى المسجد هيفوز بايه كانت المفاجأة المزهلة لما الواحد حط الورقة قدام عينه وبص في كمية السوابات اللي انت هتفوز بها. لو
انت اول ما سمعت نداء الله اطعت حياتك وانطلقت الى المسجد هتفوز بثواب شكله ايه؟ ده الدرس بتاع النهاردة يا جماعة ده صبر من ثمار الطلبية الفورية فور سماع نداء الله سبحانه وتعالى. الدرس بتاع النهاردة هو لو انت عملت كده بس عملتيه في
بقى ولو انت عملت كده بس عملته في المسجد يا ترى ايه الثواب اللي انت هتاخده ؟ ركزوا معي بقى ما فيش حد يفكر في موبايل ما فيش واحدة تفكر في اي حاجة
ما فيش واحدة تتكلم مع اللي جنبها يا اخواني. يا اخواتنا ما فيش حد يفكر في اي حاجة ركز معي. لان النهاردة انا جاي لك باربعتاشر صفقة الله المستعان. الله اعلم هنقدر نخلص منهم ايه. ولكن مش هنقدر نتكلم في الموضوع ده تاني والله اعلم. يعني المرة الجاية في
موضوع تاني مهم جدا بازن الله تبع محتاج اصلي. تبع الخشوع في الصلاة. النهاردة لو ما خلصناش الموضوع ده هنبقى خسورنا خسارة كبيرة جدا يا جماعة قيمة كل صلاة. تعالوا معي كده نتخيل مع بعض. واحد اول ما سمع الاذان او سمع ان خلاص الاذان لسة عليه دقيقة قام اتوضأ
الوضوء بعد كده وهو رايح المسجد بدأ يردد الاذان. خرج من بيته انطلق. هي بقى قامت اسبغت الوضوء. راحت على سجادة صلاتها. صلت السنة قعدت تستنى خمس دقايق ولا حاجة في الذكر والدعاء والقرآن. بعد كده قامت تصلي. هو انطلق للمسجد. دخل المسجد ما بين الاذان والاقامة كان موجود في
مسجد صلى السنة القبلية. دعا ما بين الاذان والاقامة. ردد الاذان وقال الدعاء اللي بعد الاذان. وقف في الصف الاول. ادرك تكبيرة الاحرام الله بحق الصلاة في الخشوع والركوع. قال ازكار بعد الصلاة. صلى السنة البعدية. رجع بيته. هذا الانسان خدوا بالكم
اللي مش اول ما هيسمع الاذان هيقطع حياته. الكلام ده ما لوش دعوة به. اللي مش اللي بيتأخر دقيقتين بعد الاذان بيروح في الركعة التانية والتالتة. هم دول بقى بتوع
الركعة التانية والتالتة. خلاص كل الليلة دي راحت عليه. خلاص ده لحق الموضوع في الاخر. انما اللي عايز يفوز بالسواب ده لابد من عبادة التلبية الفورية اللي عايز يؤدي الثواب دهو لابد من عبادة التلبية الفورية. طيب ركزوا معي بقى اول ما سمعنا الاذان او الاذان لسة عليه دقيقة قمنا اتوضينا
السواب ايه ؟ حد يقدر يقول لي سواب الوضوء؟ ها يلا يا رجالة. شغل دماغك معي. كل واحدة كل واحد منكم وكل واحدة منكم يفكر معي باب الوضوء ايه؟ هتعرف سواب الوضوء على حوض النبي عليه الصلاة والسلام. هتعرفي ثواب الوضوء على باب الجنة. هتعرف ثواب الوضوء على الميزان في كفة الحسنات
بنات وكافة السيئات هتعرف ثواب الوضوء في الدنيا. النبي عليه الصلاة والسلام بيقول لك في قيام الليل فاذا قام من نومه ذكر الله انحلت عقدة. الشيطان عقد تلات عقد عامل لك سحر. عشان ما تقومش تصلي قيام ليل. فاول ما تقوم تذكر الله انحلت عقدة. فاذا توضأ
ها انحلت عقدة. يعني ازا الوضوء من اسباب فك السحر. يا اللي خايفة انك تكوني مسحورة. يا اللي عندك قلق احسن يكون حد ساحر لك ولا حد حاسدك الوضوء من اسباب فك الساحر. طيب وايه كمان؟ النبي عليه الصلاة والسلام قال لك انك انت
لما بتتمضمض الزنوب بتخرج من بوقك وما ادراك ما الذنوب لسانك. تستنثر الزنوب تخرج من انفك. بتغسل ايدك الزنوب تخرج من تحت اظفارك تغسلي رجليكي الزنوب تخرج من تحت اظفارك. شف انت مشيت كم مرة؟ حرام. شف انت اغتبت كم مرة واحدة؟ شف انت بصيت بعينيك كم نظرة حرام؟ شف
انت سمعت بودانك كم حاجة حرام؟ الوضوء استشعري انك قاعدة تنضفي تنضفي تتطهري بقيت طاهر على اخر الوضوء. اللي بيقع منك ده مش مية اللي بيقع منك ده زنوب عشان كده لو انت مش عايز تنشف خلي الزنوب تقع على قد ما تقدر. يبقى الوضوء اسباب من اسباب
باب مغفرة الذنوب يبقى ازا على الميزان مش هتلاقي زنوبك طالما الوضوء بيخلصها لك. اول باول. طب على باب الجنة اللي يتوضأ ثم يقول اشهد ان لا لا اله الا الله ها يلا وحده لا شريك له واشهد ان ايه؟ محمدا ايه؟ عبده ورسوله. اللهم اجعلني من التوابين واجعلني
من المتطهرين يحصل له ايه؟ ها؟ فتحت له ابواب الجنة الثمانية. الله اكبر. تيجي يوم القيامة تلاقي ابواب الجنة التمانية مفتوحة قدامك. ليه يا رب؟ بسبب الوضوء والذكر اللي بعده. الوضوء هتعرف قيمة الوضوء على باب الجنة. هتعرفي قيمة الوضوء على حوض النبي
عليه الصلاة والسلام. حد عارف يا اخواني العلامة اللي النبي عليه الصلاة والسلام بيعرفنا بها يوم القيامة؟ بيعرفنا بايه ؟ يوم القيامة. يعرف منين ان انت اللي انت من اتباعه ها يعرفنا بايه ؟ علامة الوضوء غر محجلين يعني دي كلمة السر اللي بينك وبين النبي يوم القيامة. دي
كلمة السر اللي انت بتدخلي على حوض النبي بسببها يوم القيامة. غرا محجلين من اثر الوضوء. يبقى حوض النبي مرتبط بعبادة الوضوء لو انت بتتوضأ افتكر كل ما تيجي تتوضأ. افتكري وانت بتتوضي بالزات في ايام السقعة ديت. ان دي كلمة السر على حوض النبي عليه الصلاة والسلام. يعني
ايه يا اخواني؟ الحوض ده ده مكان الامن الوحيد يوم الفزع الاكبر. والدنيا كلها مقلوبة. مكان الري الوحيد يوم العطش الاكبر وما فيش في ارض المحشر كلها كوباية مية. مكان الامن الوحيد يوم الفزع الاكبر. والري الوحيد يوم
العطش الاكبر يا اخوانا ده مكان الظل الوحيد يوم الحر الاكبر. ازا شربت من يد النبي عليه الصلاة والسلام لا تحزن بعدها ابدا. لا يسود وجهك بعدها ابدا. يعني انا عايزك تتخيل ابو مسلم الخولاني رحمه الله كان بيكربج رجليه في قيام الليل عشان
حف بها على حوض النبي عليه الصلاة والسلام. قدامك فرصة للنجاة على حوض النبي عليه الصلاة والسلام وهي الوضوء. طب لو انت اتوضيت قمت مصلي ركعتين بقى الجدع ثوابك ايه؟ حد يقول لي ها؟ اتوضيت وصليت ركعتين ثوابك ايه
ايه الفردوس الاعلى. سيدنا محمد عليه الصلاة والسلام قال لبلال اني سمعت دفا عليك بين يدي في الجنة. سمعت صوت رجليك الحديس ده بيأسر في قوي. النبي عليه الصلاة والسلام عارف صوت رجلين بلال. عارف صوت رجلين الشبشب بتاع بلال وهو جاي يأدن لصلاة الفجر. النبي عليه
عليه الصلاة والسلام مرتبط قلبيا باصحابه لهزه الدرجة. بيقول له انا سمعت صوت رجليك في الجنة. انت بتعمل ايه ؟ قال له انه كلما توضأ صلى ما شاء الله له ان يصلي
يبقى ده لو صليت وبعد كده ايه اتوضيت وبعد كده صليت. طب لو اتوضيت وبعد كده قلت الدعاء اللي قلناه اشهد ان لا اله الا الله. ها وحده لا شريك له
واشهد ان محمدا عبده ورسوله. اللهم اجعلنا الشوبة. ها! اللهم اجعلني من التوابين. واجعلني ايه! ياللا يا رجالة واجعلني ايه ؟ دكتور احمد واجعلني من المتطهرين فتحت له ابواب الجنة الثمانية. طيب لو انت بقى اتوضيت في التلج
اللي احنا فيه ده هيه تاخد ثواب ايه؟ الا ادلكم على ما يمحو الله به الخطايا محو. تتمسح باستيكة من الصحيفة بتاعتك فيرفع الله به الدرجات. يا اخوانا احنا لو قعدنا نتكلم عن الوضوء ان شاء الله عايزين درس كامل. ده دي اول صفقة. طب وبعد كده بدأت تردد في الادان بقى. خمس
قراءات ربانية لك لو رددتي الاذان صح. يعني ايه اردد الاذان صح؟ اول حاجة ثواب اللي يردد الاذان ايه؟ ثوابه ايه؟ ها كلمة واحدة بس. ثواب اللي يردد الاذان ايه؟ قل يا شيخ. شيخ ايهاب الجنة سواب اللي يردد الاذان الجنة. طب لو دعيت بعد ما رددت الاذان
يستجاب دعائك ولا لا يستجاب؟ اجابة الدعاء. طب لو صليت على النبي عليه الصلاة والسلام بعد الادان؟ دكتور ابراهيم ها؟ صليت على النبي بعد الادان؟ يصلي الله عليك عشرا. طب لو سألت للنبي عليه الصلاة والسلام الوسيلة اللهم رب هذه الدعوة التامة والصلاة القائمة. ات محمدا
الوسيلة والفضيلة وابعثه اللهم مقاما ايه؟ محمودا. جميل جدا. ثوابك ايه؟ ها؟ ها جوابك ايه؟ الشيخ محمد حسن ثوابك ايه؟ الشفاعة. الشفاعة. في الوضوء اكتر كلمة علقت في قلبك ايه
في الثواب الحوض طب اكتر كلمة تعلق في قلبك في ترديد الانانيه. الشفاعة مش عارف يعني ايه شفاعة. يعني واحد داخل جهنم وبعد ما دخل والعياذ بالله انطلقوا الى ظل ذي ثلاث شعب. واحد داخل النار ودخل ما بين تلات اودية ما بين تلات جبال بيتعزب وسطهم. جبال من
النار بيتعازم وسطهم انها ترمي بشرر كالقصر. والنار قعدت تدي له قذائف من ورا الجبال دهيه تسقط عليه. وفجأة يلاقي واحد داخل ما بين جبلين. يقول له انت مين ؟ انت ما لك جاي تعذبني لأ. طب انت له عزاب جديد؟ لأ. اومال انت مين يقول انا محمد بن عبدالله؟ عليه الصلاة والسلام. جاي ليه ؟ جاي يشفع لك عند ربنا
ربنا شفعني فيك ان انا اخرجك من النار. هي كلمة الشفاعة دي كلمة قليلة يا جماعة. كلمة الشفاعة دي كلمة مهولة. يبقى الشفاعة. طيب لو انت النقطة الخمسة العطاء الخامس بقى لاول ما المؤذن يقول اشهد ان لا اله الا الله. ها تقول ايه
اه تقول ايه يا دكتور مصعب تقول ايه اشهد ان لا اله الا الله ها وحده لا شريك له ها واشهد ان محمدا عبده ورسوله رضيت بالله ربا وبمحمد رسولا وبالاسلام دينا غفر له ما تقدم من ذنبه وما تأخر. يعني ايه ما تقدم
تقدم من ذنب وما تأخر يعني نجا من النار. يعني خلاص يعني ما حرم عليه النار. ليه؟ لان ما تقدم وما تأخر ما عدش فيه زنوب عليه اصلا ده ده لأ يبقى خمس جوائز مع مع ترديد الاذان صح. حد يقدر يقول لي الخمسة هم ايه؟ ها رقم واحد
رقم واحد الجنة. رقم اتنين اجابة الدعاء. رقم تلاتة الصلة بالله صلى الله عليه عشرا. رقم اربعة الشفاعة رقم خمسة غفر له ما تقدم من ذنبه وما تأخر النجاة من النار. الصفقة الثالثة وانت بتردد الاذان بقى
هيحلي الجامع. سواب انك رايح له بيته. سواب انك رايح تصلي له في بيته. سواب انك قاصده في بيته وبالمشي للجامع يا جماعة. شوفوا ربنا عاملك في الحدث الخطير ده قد ايه. ربنا عاملك بالخطوة. كل خطوة في طريقك
الجامع بايه؟ ها؟ احداها ترفع درجة والاخرى تحط خطيئة. عارف يعني ايه ترفع ده؟ كل خطوة هدية يعني الرجالة اللي مسافرين العمرة ان شاء الله. لو الفندق في مكة على بعد كيلو ونص من الحرم يفرحوا ولا يزعلوا؟ يفرحوا ولا يزعلوا
يزعلوا يفرحوا ولا يزعلوا؟ لأ يزعلوا. ليه؟ لان يا ريت كان اتنين كيلو. ما هو الخطوة هناك بميت الف خطوة من هنا ده انت سواب المشي ما تخافوش يا جماعة مش على بعد اتنين كيلو ولا حاجة. ده انت سواب المشي للجامع بيحسب لك
اه من اول ما قفلت باب الشقة ونزلت. رحت الجامع. تخيل ربنا عاملك ازاي! انت في صلاة! انت رايح الجامع بدأ عداد الصلاة يشتغل من وانت رايح الجامع. وكل خطوة ترفع درجة. عارف يعني ايه ترفع درجة؟ يعني في الدنيا واحد ساكن في توريل وبقى في المشاية. واحد ساكن في المشاية وسكن في ارض الجولف
في الدنيا واحد ساكن في شقة وبقى ساكن في فيلا. واحد ساكن في فيلا وبقيت قصر. عارف يعني ايه ترفع درجة؟ يعني واحد راكب مية تمانية وعشرين. وبعت مرسيدس او بعت نظر انت عارف يعني ايه ترفع درجة؟ الدرجة في الجنة يا اخواني حاجة تتوه يا جماعة. الفارق ما بين الدرجة والدرجة في الجنة زي الفارق ما بين
السما والارض كده. طيب ربنا عاملك بالخطوة ربنا يحاسبك ازاي تاني في الصلاة؟ بالمشوار كلما غدا او راح اعد الله له ايه اعد الله له ايه؟ ها قل ما تضحكش اعد الله له ايه
آآ انا شايف واحد بيقول كلام كتير هي كلمة تلات حروف. اعد الله له ايه ؟ نزلا. يعني ايه نزلا؟ وليمة غديوة عزومة هو انت لو جيت لبيتي هأكلك ولا مش هأكلك مش هأكلك طبعا انما
انما لا ااكلك ان شاء الله. لو فيه اكل هاكلك. بازن الله سبحانه وتعالى. يبقى انت لو رايح بيت واحد كريم هياكلك. طب انت في الدنيا ربنا مش هياكلك في ايه؟ وانت
دخل بيته لان ايه هزه الثوابات المادية المباشرة في الاخرة. فبكل مشوار لك وليمة عند ربنا. لك عزوبة في الجنة عند ربنا سبحانه وتعالى اعد الله له نزلا كلما غدا او راح. يعني كل صلاة عزومتين. يعني يوميا لك عشر عزومات عند ربنا. عشر ولايم خاصة
على اسمك انت على شرفك انت في الجنة. يعني عشر عزومات يوصل قروض دعاية كده لفلان وفلان وفيها الجنة على شرف عشان كان بيصلي جماعة. انت متخيل! طب اعد الله له نزلا. يعني اعد الله له ايه؟ وليمة. انت متخيل ولا هي من الجنة دي شكلها ايه
اول وليمة في الجنة بناكلها. قل يا شيخ شيخ هاني اول وليمة في الجنة ايه اول وليمة في الجنة. بشمهندس احمد اسامة اوليمة في الجنة ايه؟ ها؟ يلا في سانية عايزين اجابة فورية. احنا ما ما بحريات يا
فواكه بحر. سي فود زيادة كبد الحوت بحريات اسماك. اه ده اول وليمة في الجنة. طب الوليمة التانية في الجنة ايه ها يلا يا دكتور سروت تاني وليمة في الجنة ايه
على طول ده احنا عايزين اجابة فورية يلا يا دكتورة يلا يا اخواني يلا يا عم الشيخ تاني ورينا في الجنة. نستوني تاني وليمة في الجنة ايه! مشويات. الله! سبحان الله العظيم يا اخي
ثم ينحر لهم فور الجنة الذي يأكل من اطرافها. خد بالك العجول اللي بناكلها في الدنيا دي واكلة علف مليان قرف لو شفته ترجع تخيل بقى الثور شارب من مية الجنة. وواكل من انهار ده طعم اللحمة بتاعته هيبقى شكلها ايه؟ حاجة كنا مرة في شركة سياحة
فيعني يعني يعني انتم عارفين في موسم الحج بيطلبوا دروس ايه خاصة كده من الدعاة في مخيمات. فجه مخيم بقى من الناس اللي هي بتحج مية وعشرين الف جنيه والكلام ده. فرحت اديه
درس فلقيتهم جايبين لهم اشهر كبابجي في مصر. بالعدة بتاعته. بالسياخ بتاعته. هو والمحل بتاعه سألوه لهم في منى. تخيل وبيحجوا حج سبعتاشر نجمة بقى مش سبع نجوم. فانت متخيل مشويات. طيب. بعد
كده ايه الاكل اللي بعد كده في الجنة ازا اشتهى الطير سقط امامه مشوية. دخلت قبل كده مطعم فخم. تلاقي السمك بيجري في في الاحواض. يقول لك تاكل ايه؟ هاصطبر
السمك اللي انت عايز تاكله. وتحب تاكله باي طريقة انتم متخيلين يا اخواني المتعة يبقى ده الفخفخينة بتاعة الجنة دي والاقي من الجنة دي بتاعة صلاة ايه؟ بتاعة المشي للايه؟ مشي للجوامع. غير فيه حاجتين كمان في المشي للجوامع. ها؟ بشر المشائين في الظلمات بي
النور التام يوم القيامة. النور التام دي كلمة مبهرة. مبهرة. ساعات الواحد بيبقى قاعد مدايق وزعلان. فيوم حد مسلا ايه مولع كشاف قوي تلاقي نفسك ايه؟ النور يا جماعة ده من اسباب انشراح الصدر اصلا. بالنور التام يوم القيامة. يعني ما عندوش اي مشكلة مع ظلمات القيامة. يوم الظلمات العظمى
طيب والحاجة التانية ان الارض اللي مشيت عليها تشهد لك عند ربنا سبحانه وتعالى والشهادة عند الله دي شيء خطير جدا يا اخواني. ان الارض تشهد لك عند ربنا. يا بختك
شهادة الارض عند ربنا حدس خطير في انهي مرحلة من مراحل الاخرة ايه المرحلة اللي في الاخرة اللي شهادة الارض لك هتشهد لك ها صلاح يالا يا شيخ صلاح يالا رجالة اصول دين ايه الحدس الخطير
ما انتاش هتقول كلكم خايفين ان انا اقول اسمكم ليه؟ يلا يا شيخ محمود يلا يا رجالة طلخا يا راجل! يا راجل هات عشرة جنيه! يا اخوانا الشهداء شهادة الشهود في انهي مرحلة
وهتشككوني في نفسي؟ قل يا شيخ وليد انتم الاتنين هاتوا خمسين جنيه. انتم الاتنين اغنيا. هات خمسين جنيه. العرض على الله. يا اخوانا العرض على الله جماعة هي اللي بيستدعى فيها الشهود اللي بيشهدوا لك او عليك. في العرض على الله هي التي يستدعى فيها من يشهد لك او عليك. يبقى ازا ديت الايه
الذهاب الى المسجد. طيب الموضوع كبير جدا. انا يعني لو وقفت قدام كل صفقة مش هنخلص. طب المرحلة اللي بعدها ثواب ايه؟ يلا اللي مركز معي رحت المسجد عملت ايه ؟ دخلت المسجد ها مكثت ما بين الاذان والاقامة. ايه فضائل المكث بين الاذان والاقامة في المسجد؟ رقم واحد
الكلام بقى اللي ما يتنساش. الكلام اللي ما ينفعش حد يزال. الدعاء بين الاذان والاقامة لا يرد. يعني شيك على بياض خمس شيكات على بياض. بادراك الوقت اللي بين الاذان والاقامة. بالله عليك يا اخي ما انتاش حاسس انك مضيع عمرك. بالله عليك
ما انتيش حاسة ان عمرك ضايع. يا جماعة والله اللي انا باقوله ده ما هواش جزء من السوابات اللي الشرع اتكلم عنها في الحاجات دي. يا جماعة ده انا منقي حاجة حاجتين كده من كل حاجة طياري. ده احنا مش عارفين نقف مع حاجة. سواب الاذان الدعاء لا يرد. خمس شيكات على بياض. طب وفي
حاجة تانية كمان. غير انك انت بتدعي الملايكة بتدعي لك. تقول اللهم اغفر لها. اللهم ايه؟ اللهم ارحمه. وفي حاجة تالتة. انت في صلاة ما انتظرتش الصلاة. يعني عداد صلاة الفريضة بدأ من اول ما دخلت الايه ؟ الجامع. امال من اول ما خرجت من بيتك؟ مش عداد الصلاة بدأ ولا ايه ؟ عداد الصلاة بدأ
طب ايه الفرق بين الصلاة اللي بتتحسب لك من اول خروجك من بيتك والصلاة اللي بتتحسب لك من اول دخولك المسجد يلا يا اخواني ها لأ ان الصلاة اللي عددها بدأ من اول خروجك من بيتك صلاة النافلة. صلاة نافلة. انما من اول دخولك المسجد دخلت في الفريضة بقى. دخلت في الفرض بقى بازن الله
سبحانه وتعالى يعني يعني بكرم ربنا ان شاء الله دخلت انك في صلاة. طيب جميل جدا. طيب سقمت قايم مصلي السنة القبلية ايه سواب السنة القبلية بقى ؟ ايه ؟ ايه ؟
ايه ثواب السنة القبلية السنة القبلية بتاعة الضهر كم ركعة؟ اربع ركعات. بتحيات في النص ولا من غير تحيات في النص سواء كده او كده. طيب جميل جدا. الاربع ركعات ثوابهم ايه
حرم الله جسدك على النار. وايه كمان ؟ الا فتحت لها ابواب السماء. طب والركعتين اللي قبل الفجر سنة قبلية؟ ثوابهم ايه يا شيخ خير من الدنيا وما فيها. جميل جدا الرجالة اللي اللي قاعدين ورا دول ها يا هندسة قرب كده يا شيخ محمد قرب كده. ها مش عايزين ايه ؟ ما انتم شهدتوها
ركز على ورا ان شاء الله بازن الله الفترة الجاية. بازن الله يا اخوان. واللي قدام ما يطمنوش برضو يعني ايه قزائف ممكن تيجي في اي اتجاه. يعني فانتم ايه ركزوا معي. يبقى السنة القبلية
طب اللي يعرف يصلي اتناشر ركعة سنة في اليوم شيخ حسام له سواب ايه؟ بيت في الجنة بيت في الجنة عارفين وصف بيوت الجنة يا جماعة عارفين وصف بيوت الجنة؟ انواع المساكن في الجنة اللي يعرف يقولهم لي
ادي له كوباية الينسون ده انواع المساكن في الجنة كم نوع؟ كم اربعة النوع الاولاني ها يوسف النوع الاولاني القصور النوع التاني البيوت النوع التالت الغرف النوع الرابع الخيام. ايه الفرق ما بينهم وما بين بعض؟ الغرف مكانة في
عموم الجنة ولا فين ؟ دكتور موفق. في الفردوس الاعلى. طيب القصور بتاعة الجنة انواعها ايه ؟ فيه قصور معلقة زي قصور الفردوس الاعلى. فيه قصور من ذهب زي قصر سيدنا عمر في قصور مرصعة بالجواهر. زي قصر السيدة خديجة. يبقى تخيل بقى ان لك بيت في الجنة بالاتناشر ركعة. البيت ده شكله ايه؟ الله اعلم
يا جماعة. الله اعلم. الموضوع كبير جدا. الموضوع في غاية الخطورة. انتم عارفين الغرف دي وصفها ايه؟ النبي عليه الصلاة والسلام بيقول ثم يصعد اهل الغرف الى غرفهم من درة بيضاء او ياقوتة حمراء او زبرجدة خضراء. كلمة تهبل يا اخوانا. يعني انت متخيل ان الغرفة مكونة من حجر
كريم واحد والوان الغرف مختلفة. تخيل انت داخل مدينة. القصر ده من زبرجدة. القصر ده من ياقوتة. القصر ده من لؤلؤة. القصر ده من كهرمانة. القصر ده انت متخيل المنزر شكله ايه! القصر ده من مرجان. القصر ده من ياقوتة. القصر ده انت متخيل
المنزر شكله ايه؟ فيها منها غرفها وابوابها. منحوت جواها متدلية فيها ثمارها مطردة فيها انهارها فيها ازواجها وخدمها. ده ده منزر من منازر مسكن واحد. من مساكن الجنة. طيب جميل جدا. يبقى دي السنة القبلية
فوز بها بنعيم المساكن في الجنة. طب النوافل بتؤدي اخطر دين عليك في حياتك. ايه اخطر دين عليك في حياتك يا شيخ محمد؟ اخطر دين في حياتك. ها دكتور محمد ايه اخطر دين عليك في حياتك؟
ما ضاع منك من صلاة الفريضة وما نقص من خشوعك في صلاة الفريضة. اللي بيعوضوا النوافل. اللي بيعوضوا النوافل. يبقى اذا يا اخواني في الله صلاة النافلة ان النبي قال ان اللي يتوضأ ويصلي ما شاء الله له ان يصلي زي سيدنا بلال يبقى فين؟ فردوس اعلى. اه مع النبي عليه الصلاة والسلام في الجنة. طب النبي قال اللي
يتوضأ ويصلي ركعتين. لا يحدث نفسه فيهما بشيء. ثوابه ايه في حديس تاني ايه؟ وجبت له الجنة. وجبت له الجنة. يبقى انت لو اتوضيت وصليت السنة القبلية يبقى انت خدت السواب ده ولا لأ
شف بقى تخيل بقى انت خدت غير سواب عمرة. النبي عليه الصلاة والسلام قال ان من توضأ في بيته ثم ذهب الى المسجد ليصلي نافلة فله اجر عمرة يبقى السنة القبلية في الخمس فروض تاخد فيهم سواب ايه ؟ خمس عمرات. خمس عمرات يوميا. غير اللي احنا لسة هنقول
صلاة الجماع. طيب بعد ما صلينا السنة القبلية هيحصل ايه؟ ها ودعينا ربنا بين الاذان والاقامة. هيحصل ايه؟ اسلام بعد كده يحصل ايه؟ ها يلا يا دكتور محمد هيحصل ايه؟ الله! اقيموا الصلاة. يبقى هتدرك ايه؟ تكبيرة الاحرام
الصف الاول الله اكبر. تعال لي بقى تكبيرة الاحرام سوابها ايه؟ ايه قل له يا شيخ محمد تكبيرة الاحرام براءة من من ايه ؟ ما تنطق. براءتان براءة من النار وبراءة من النفاق. انت عارف يعني ايه
رأى من النار انت تكبيرة الاحرام حكم لك بالبراءة. ده اللي بيبقى واخد خمس سنين حكم استأنف والقاضي بينطق الحكم قلبه بيقف. قلبه بيبقى هيقف ليه؟ لان هو خايف احسن يتسجن خمس سنين ويجدده. ويسبت عليه الحجر. طب تخيلوا واحد
سلسلة من رقبته متعلقة بالنار. وحكم له بالبراءة من النار. تفرق كتير اوي يا جماعة. النهاردة الفجر ها فجر الجمعة الامام كان بيقرأ في الانسان في الركعة التانية فبيقرأ في قول الله انا اعتدنا للكافرين هه سلاسل واغلالا وسعيرا حاجة مرعبة
سلاسل والعياذ بالله زي البهايم يتساقوا منها واغلال ده سلسلة واحدة فرعها سبعون ذراعا تدخل من فمه تخرج من دبره يعني يبقى والعياذ بالله متعلق فيها بتطوف به في جهنم والعياذ بالله. واغلالا تتقيد جسمه كله يتكلبش بكلبشات جهنم. وسعيرة يترمى في جهنم وهي بتستعر
الاية اللي بعدها ان الابرار يشربون من كأس كان مزاجها كفورا. عينا يشرب بها عباد الله. يفجرونها ايه انا قلت ايه ده ؟ ده تفرق كتير اوي يا جماعة. ده الفرق بين الجنة والنار ده فرق كبير اوي يا جماعة. غير ان البراءة من النار. البراءة من النفاق. النفاق ده في الدرك الاسفل من
النار يعني بياكلوا من الزقوم انها شجرة تخرج في اصل الجحيم. غير عزاب الرعب. طلعوها كانه رؤوس الشياطين فانهم لاكلون منها. فمالئون منها البطون. ثم ان لهم عليها لشوبا من حميم. ثم ان مرجعهم لاله. الجحيم
والعياذ بالله. انت متخيل عذاب النفاق ده عذاب شكله ايه؟ عذاب الناس اللي في الدرك الاسفل من النار. والعياذ بالله. متخيل شكله ايه؟ يبقى ده تكبيرة احرام يا اللي مفرطين في تكبيرة الاحرام. يا اللي مستهينين بتكبيرة الاحرام. يا اللي مش عارفين قيمة عمركم اللي قاعد يضيع منكم
مع تكبيرة الاحرام جيت احسب مع نفسي كده قلت ياه الواحد فات من عمره كتير اوي. يا خسارة يا ندمي يا ندمي بس المرة دي يا ندمي بجد مش يا ندمي كدب! يا ندمي! على عشرين سنة من يوم ما التزمت. لو كنت قمت كل ليلة فيهم. لو كنت
صمتوا كل اتنين وخميس فيهم يا ندمي. وبعد كده فقت مع نفسي كده. قلت ايه اللي انت بتعمله ده ؟ يا عم طب ما انت يمكن لسانك في عمرك بهية. طب ما
تستقيم في الباقي. بدل ما تقعد تعيط على اللي فات. بدل ما تقعد تقول يا ندمي وانت لا زلت في المهلة. وانت لا زلت في الفرصة. يا اخوانا الاعمار غالية
يا اخوانا اللي انا باقوله ده النهاردة سواب ايه ؟ كل اللي انا قاعد اقول فيه ده سواب ايه ؟ ها فريضة واحدة صلتها صح. ده كل ده سواب فريضة واحدة صليتها صح. فريضة. اومال لو استمريت طول عمرك على
الثواب تاخد ايه ؟ تبقي انت عند ربنا ايه ؟ يا اخواننا باقول لكم محتاج اصلي. محتاج انتم عارفين حسنة واحدة من الحسنات دي لو ربنا قبلها منك يعمل لك بها ايه. حسنة واحدة يدخلك بها الجنة. حسنة واحدة ينجيك بها من النار. اللي التنسيق بتاعهم وقف على حسن
يوم القيامة اللي هم مين مين مين يا شيخ احمد؟ اهل الاعراف اهل الاعراف دول اللي جابوا خمسين في المية. خمسين في المية حسنات وخمسين في المية معاصي. فالدنيا واقفة
اهل الاعراف دول كلهم يعني اللي دخلوا الجنة اللي جايبين تسعة وتسعين في المية وخمسة وتمانين في المية وتلاتة وسبعين في المية واتنين وستين في المية وتسعة وخمسين في المية
واربعة وخمسين في المية وتلاتة وخمسين في المية واتنين وخمسين في المية. كل دول دخلوا الجنة. النار بقى والعياذ بالله تسعة واربعين وتمانية واربعين وسبعة واربعين. كل ده النار والعياذ بالله
يبقى الاهل الاعراف اللي جابوا ايه ؟ اللي جابوا خمسين في المية اهل الاعراف اللي واقفين في النص على حسنة. حسنة واحدة مش عارفين يدخلوا الجنة عليها. تخيل احنا قاعدين نقول كميات حسنات منهمرة على
انسان كميات حسنات ولكن من يعقل هذا الكلام. طيب بعد ثواب تكبيرة الاحرام. ثواب الصف الاول ثواب انك تقف وفد المؤمنين اللي جاي يصلي لربنا في المسجد انت في الصف الاول. ثواب الصف الاول ايه؟ ها؟ حد يقدر يقول لي
باشمهندس مصطفى صاوي الصف الاول ايه الفضل العظيم ان الله وملائكته يصلون على الصفوف الاولى. الصف الاول الله وملائكته بيصلوا عليه. من الايات اللي بتبهر الواحد ان الله وملائكته يصلون على النبي
حد ما لقيت فيه عملين صالحين تاخد بهم نفس السواب. ايه هم؟ ها؟ ان عمل الاول ايه؟ الصف الاول طبعا خلاص طب العمل التاني ايه لأ سحور. العمل التاني ان الله وملائكته يصلون على المتسحرين. السحور. يبقى اذا العمل الصف الاول. يبقى المقام العظيم
في في الدنيا. طيب والمقام العظيم في الاخرة. خلاص العشاء وجبت طب بصوا يا رجالة انا هعمل لكم مسابقة خلاص كل واحد فيكم كده يجمع معه سواب الصف الاول ايه؟ على ما ان شاء الله بازن الله الادان يدن. خلاص؟ توكلنا على الله
هو انا اول مرة اشوف الورقتين ماشي يلا توكلنا على الله الحمد لله. خلاص آآ آآ يبقى كنا بنتكلم عن ايه الصف الاول ما شاء الله ده الناس صاحية. ده انا يعني كويس ان الناس صاحيين معنا. كنا بنتكلم عن ثواب الصف الاول. قلنا ثواب الصف الاول ايه يا جماعة؟ اول حاجة
المقام الهائل. ايه هو المقام الهائل؟ آآ ان الله وملائكته يصلون على الصف الاول. الحاجة التانية المقام الهائل في الاخرة. ان على قدر من الامام في الدنيا على قدر قربك من الله في الاخرة. طيب الحاجة التالتة النبي استغفر تلات مرات للصف الاول. يعني لو
وانت حافظت على الصف الاول في الخمس فروض. تاخد كم استغفار من النبي يوميا؟ خمستاشر استغفار. الحاجة الرابعة النبي عليه الصلاة والسلام قال لو يعلم الناس ما في الصف الاول ثم ها
لم يجدوا الا ان يستهموا عليه ويستهموا. يا اما الاستهام يعني يتحاربوا مع بعض. يا اما الاستهام يعني يعملوا قرعة على الصف الاول من كتر الناس على الصف الاول من كتر ان ما حدش قادر يسيب لحد قضية الصف الاول. يبقى سواب الصف الاول. بعد كده
ثواب الجماعة. اول حاجة في ثواب صلاة الجماعة. يا نهار ابيض! هو كل اللي فات ده لسة مش ثواب صلاة الجماعة! ده ثواب صلاة الجماعة ده قصة ثانية لوحده. من ثواب صلاة الجماعة
ان ان الصلاة تضاعف سبعة وعشرين ضعف. يعني فيه سبعة وعشرين نوع من انواع العبودية في صلاة الجماعة. تضاعف سبعة وعشرين ضعف. الحاجة التانية انك تاخد سواب خمس حجات. خمس حجات كل فريضة بحجة. والنوافل اللي صليتها قبلهم خمس عمرات. طب لو صليت العشاء في جماعة
سبب ايه نصف الليل قيام. طب لو صليت الفجر في جماعة؟ الليلة كلها قيام. ده ده كل ده كمان! طيب غير بقى اهم سواب في الجماعة هو ايه؟ ها وما تقرب الي عبدي بشيء احب الي مما افترضته علي. يبقى دا احب شيء
الله واكتر حاجة تقربك من الله سبحانه وتعالى. عارفين يعني ايه يا جماعة تقربك من الله؟ قريته في سورة الوقائع قول الله والسابقون السابقون. اولئك المقربون في جنات النعيم. ربنا قال المقربون قبل الجنة. يعني الجار قبل الدار. لما اقول لك ده انا عندي لك شقة جنب الشيخ محمد حسان. معقولة! بجد
هي فين ؟ يبقى الجار شدك اكتر من المكان نفسه. فربنا قال اولئك المقربون من الله قبل ما يقول في جنات النعيم. لان ثم قربهم الى الله واهم حاجة عندهم. اهم من الجنة. وان كانوا طمعانين في الجنة. الا ان قربهم الى الله ده اهم حلم عندهم في حياتهم. القرب من الله
يا جماعة. القرب من الله. يعني انت تبقى من اهل الايه مين قال ايه من اهل الفردوس الاعلى من المقربين. يعني ايه اهل الفردوس الاعلى؟ هو فيه فرق بين الفردوس الاعلى وبين عموم اهل الجنة؟ فيه فرق بين الاتنين؟ ها؟ حد
يقول لي مزايا الفردوس الاعلى عن الجنة؟ ايه الفرق بين يعمل لي مقارنة كده ؟ ايه الفرق بين الفردوس الاعلى والجنة؟ مين اللي فوق مين ؟ الفردوس الاعلى فوق. فيه نبي من الانبياء في عموم الجنة ولا كل الانبياء في الفردوس؟ كل فيه صديق من الصديقين في عموم الجنة ولا
الصديقين في الفردوس في الفردوس في شهيد من الشهداء في عموم الجنة ولا كل الشهداء في الفردوس؟ يعني انت لو دخلت عموم الجنة هتحزن اوي هو ربنا يزهب عن قلبك الحزن ولكن هتبقى خسرت كتير اوي. لان كل الانبياء والصديقين والشهداء في الفردوس الاعلى. عشان كده ربنا قال وحشوا
هناك ايه ؟ رفيقك انت داخل مع اوائل البشرية في مكان واحد. الفردوس الاعلى دي بيبصوا من بلكونتها على عموم اهل الجنة توب ساعتها بيبصوا على عموم اهل الجنة. وبيبصوا الفرق ما بين نعيم اهل الجنة ونعيمهم عشان يحمدوا ربنا على اللي هم فيه. طب لو بصوا لفوق في الفردوس الاعلى يشوفوا ايه
عرش الله وترى الملائكة حافين من حول العرش. طيب لو الناس بقى اللي تحت في عموم الجنة بصوا لفوق يشوفوا ايه. يشوفوا الفردوس الاعلى. منه تفجر انهار الجنة. الشلالات نازلة من عندهم كل انهار الجنة جاية من فوق. طب ليه؟ عشان ربنا يعرف اهل الجنة
مطلوب عليهم. ان الخير جاي لعموم اهل الجنة من عندهم. زي ما كانوا دول في الدنيا اللي شغالين في الدعوة الى الله. فكان الخير بييجي لعموم البشرية. بسببهم قصور الفردوس الاعلى قصور معلقة. لما النبي عليه الصلاة والسلام شاف سحابة فبيقول ما هذا؟ قالوا له قصرك في الجنة. يعني قصر قصر معلق بيمشي
زي ما الصحابة بتمشي. متخيلين المنزر المهيب ده غير غرف الفردوس الاعلى. يبقى اذا يا جماعة صلاة الجماعة بتؤهلك للفردوس الاعلى كيف تفرط فيها؟ ازاي تفرط فيها؟ صليت الجماعة بعد ما صليت الجماعة تعمل ايه
هات ازكار بعد الصلاة. اية الكرسي متين حرف. تبقى بكام حسنة الفين حسنة في خمس فروض يبقى بكام حسنة؟ عشر تلاف حسنة باية الكرسي بس. طيب لو قلت سبحان الله تلاتة وتلاتين الحمد لله تلاتة وتلاتين
الله اكبر تلاتة وتلاتين. وفي تمام الماء لا اله الا الله وحده لا شريك له. له الملك وله الحمد وهو على كل شيء قدير. يبقى مية مرة. في عشرة بكام
بالف خمس فروض بكم؟ خمس تلاف اجمعهم على عشر تلاف بتوع اية الكرسي بكم؟ خمستاشر الف حسنة يوميا يوميا بسبب ازكار بعد الصلاة بس. يبقى اللي بيفرط فيها. طب هو ما ينفعش حاجة غير تلاتة وتلاتين مرة؟ في حديس تاني عن النبي غير انك تقول سبحان الله تلات
مرة في انك تقول كم مرة؟ عشرة سبحان الله عشرة الحمد لله عشرة والله اكبر ايه؟ عشر مرات ده للي مستعجل. يبقى اذا يا اخوانا طوفان الحسنات ده ازاي تفرط فيه؟ ازاي عداد الحسنات ده تفرط فيه؟ انا باتخيل كده لو انت تخيلت المنزر اللي بيحصل بعد ما بتخلص الصلاة ازاي
يجي لك قلب انك انت تفرط في ازكار بعد الصلاة. ملايكة قاعدة تدعي لك تقول اللهم اغفر لها اللهم ارحمها لانك لسة في المصلاك. وملائكة قاعدة تكتب الحسنات اللي هي ملايكة كتابة الحسنات. وانت قاعد في ذكر الله في بيت الله سبحانه وتعالى. منظر مهيب يا اخواني. منظر رهيب حسنة واحدة من دول توقفك من اهل الاعراف
حسنة واحدة من دول بس. تخليك واقف مع اهل الاعراف لا انت عارف تدخل الجنة ولا انت عارف تنجو من النار. حسنة واحدة من دول تطب في كفة ميزان الكفة اليمين. ما هو اهل الاعراف مصيبتهم ايه؟ ان الميزان ما طبش. لا يمين ولا شمال. اهل الاعراض مصيبتهم ايه؟ ان لا خدوا كتاب بيمين ولا خدوا كتاب بشمال
كانوا اطمنم اهل الاعراف مصيبتهم ايه؟ ان ما تحدد لهمش اي وضع في يوم القيامة. حسنة واحدة كانت تطبب كافة الحسنات. ازاي الميزان ده بحجم السماوات والارض. الميزان ده كل الاعمال بتتجسد عليه يوم القيامة. يعني ايه؟ يعني البنت اللي بتحط مكياج وروج. كل علبة مكياج تتحط
اللي بيشرب سجاير كل علبة دخان تتحط فيه. اللي جاب عربية من مال حرام تتحط فيه. اللي اغتبت واحدة اكلت لحمها ميتة ييجي جسدها كأن جسدها بالظبط متجسد ويتحط فيه. اللي سرق حتة ارض تيجي تتحط فيه. الميزان ده اللي ودى شنط
لاسر فقيرة تيجي تتحط فيه. يعني الاعمال بتتجسد وبتتحط في الميزان. وساعتها لو وقفت على حسنة اه انا يا اخوانا في مرحلة مهولة اسمها مرحلة ما بعد الميزان. قبل العرض على الله. الناس بتجري تدور على حسنة. اللي ما دخلش حوض النبي او اطرد من حوض النبي بعد
عليه الصلاة والسلام هيتجنن هيدخل يعرض على الله ازاي ؟ واحد اتطرد من حوض النبي وكف السيئات وطبت يعمل ايه ؟ فبيجري يدور على حسنة ويال فجاء امه امه اللي كانت بتشيل اللقمة من بقها تحطها في بوقه. امه اللي طلعت عينيها طول عمرها عشانه. ييجي يقول لها
تقول له نفسي نفسي. ابنه اللي فنى عمره عشان يعمل له مستقبله. ييجي يقول له حسنة يقول له نفسي نفسي. صاحبه انتيمه. المجدعة كلها والرجولة كلها يجي يقول له حسنة يقول له نفسي نفسي. صدمات يا اخوانا على الميزان. انا باقول لك الوقتي بعد كل صلاة في اليوم الواحد
خمستاشر الف حسنة هتندم على حسنة حسنة في يوم. القيامة. يبقى ديت اذكار ما بعد الصلاة. طب جميل جدا ده كل ده بس بتصبير نفسك دقيقتين بعد الصلاة. لسة فيه ايه ؟ سواء هتصليها في المسجد او في بيتك
السنة البعدية. ثواب السنة البعدية ايه؟ ايه؟ اول حاجة اداء اكبر دين عليك في حياتك. صح ولا لأ؟ اكبر دين عليك في حياتك انتم فاكرين ان احنا قلنا ان الفريضة في الجماعة بسواب خمس حجات افتكروا دي كويس يا جماعة. افتكروا دي كويس يا اخوانا. احنا الدرس ده
اللي هيجمع زهنه فيه يعني انا عايزك بعد ما تروح تاخد الورقة اللي هتتوزع عليك بازن الله وانت تاخدي الورقة وتعلقيها قدامك ويعني اخوانكم طبعا آآ ابيض واسود يعني ما عملوهاش آآ الوان فانت ممكن تصورها وتعلقها وش وضهر وتفضل نبراس لك في حياتك وتعلم
دي كلمة الشفاعة مع مرحلة ايه مع الادان وتعلق واتعلم على كلمة الحوض مع مرحلة ايه ؟ الوضوء واتعلم مع كلمة الفردوس الاعلى ما مرحلة ايه ؟ الجماعة واتعلم مع كلمة العرض على الله في مرحلة ايه ؟ المشي للمسجد هيشهد لك عند ربنا واتعلم
عند كلمة النجاة من النار مع مرحلة ايه ؟ تكبيرة الاحرام تعلم. ده انت الصلاة خلصت لك الدار الاخرة كلها. خلصت لك الموضوع كله امال تارك الصلاة في قبره؟ اول حاجة الصلاة بتهجم الصلاة بتتركه من عند رأسه فتهجب عليه ملائكة العذاب من عند رأسه. غير الملك اللي بيثلغ رأسه
بالصخرة عقوبة له على تأخير الصلاة او انه كان ينام عن الصلاة المكتوبة. طيب السنة البعدية سوابها اول حاجة اكبر دين عليك في حياتك. الدين بتاع الفرائض. نقص الفرائض. تاني حاجة ولا يزال عبدي يتقرب ولا يبل
ولا يزال عبدي يتقرب الي يبالي بالايه ؟ بالنوافل حتى احب. يبقى حب الله. تاني حاجة اتناشر ركعة نفل في اليوم بايه بيت في الجنة. يبقى افتكر سواب النوافل. النوافل تربية. يبقى انت كده لحد دلوقتي احنا قلنا كم صفقة من الاربعتاشر؟ حد يعرف يقول لي
صفقة من الاربعتاشر باقول لك ايه يا ابو صفقة عشرة لسة اربع صفقات. ايه هم؟ صفقة الصلاة على بعضها اصلا. تحترقون تحترقون. فاذا صليتم الظهر غسلتها. ثم تحترقون تحترقون. فاذا صليتم العصر الصلاة يا اخوانا نفسها. الصلاة معجزات الصلاة اللي احنا قلناها في
اول درس اللي هو درس معجزة الركعتين في اول درس في سلسلة محتاج اصلي. لما اتكلمنا عن الركعتين دول ممكن يعملوه في حياتك ايه؟ ممكن يفرقوا في حياتك قد ايه
ممكن يغيروا لا انسى والله يا اخواني. يعني مرة كان عندنا امتحان. وكان امتحان آآ مادة جراحة العيون والرمد وآآ يعني سبحان الله يعني الواحد ما يعني ايه جه الصبح الامتحان وحصل زروف معينة كده الحمد لله يعني المهم الواحد كانت مزاكرته يعني ايه مش آآ يعني مش زي ما كان عايز خالص
قمت اتوضيت وصليت ركعتين قبل ما انزل اللجنة بتاعة الشفوي. وبكيت لله. والله من الركعات اللي الواحد بكى لله فيها. لم ابكي وانا اسأل الله سبحانه وتعالى ان هو بكيت ان يا رب اعزرني. انا اعلم ان مرادك ان احنا نبقى ناجحين. بس يا رب والله العزيم غصب عني. انت تعلم يا رب
غصب عني. وبكيت في الركعتين وتوسلت الى الله. يعني وسألت ربنا سبحانه وتعالى انا فاكر والله يا اخواني يعني يومها حصل حاجات الركعتين دول على رأي كده يعني اخويا وحبيبي دكتور محمد فرحات يقول انا اليومين اللي بصلي فيهم الركعتين الصبح قبل ما انزل بص ما تسألش عن
فيهم. ما تسألش عن اللي ربنا يفتح لك فيهم. يا اخوانا الركعتين دول معجزة. انك تمشي في حياتك بسياسة الركعتين. فاكر يوميها حبسونا في آآ لجنة كبيرة كده كل الطلبة كان الامتحان ده باربعين والمادة كلها من مية. حبسونا في لجنة كده وبدأوا ياخدونا آآ عشرة عشرة للجنة تانية كبيرة قوي
قاعدين فيها مذبحة. يعني بص انا حسينا ان احنا ايه عارفين اللي بياخدوا عشرة عشرة يدبحوهم. خدونا كده مذبحة. فاحنا عايزين نعرف بيتسأل ايه ما فيش فايدة. عايزين نعرف طب ايه اللي بيحصل جوة؟ ما فيش فايدة. سبحان الله العظيم! فيعني جه الدور علي بقى من ضمن العشرة اللي جاء وقت الذبح
انا دخلت فكان لي واحد صاحبي السنة اللي قبلها اكبر مني بسنة. سابقني بسنة. فبيقول لي انا دخلت في الشفوي في جراحة العيون لفلان. فبيقول لي فلان ده للاسف شديد للاسف يعني ايه ترتيب حياته صعب جدا يعني وممكن يعني ايه يعني يعني بيشرب حاجات معينة يعني وضع صعب جدا يعني. فاول ما شافه بلحية
شاتم صاحبي. قال له خسارة. قال له بدأ يسأله اسئلة صعبة. فصاحبي رد. قال له خسارة ان واحد بمستواك ده ويبقى مربي دقنه. فقام صاحبي رادد عليه. قال له خسارة يا دكتور ان يبقى واحد في موقعك ده وده الفكر بتاعه. فطبعا الاتنين خبطوا في بعض وكانت ايه؟ وكانت اصطدام. انا داخل لقيت نفسي عند مين
عند ذلك الرجل اللي هو ما بيطقش حد بقى ايه ملتزم فانا قعدت طبعا وعامل نفسي ايه عامل نفسي من بنها اخوانا البنات فين ؟ ها استاز مصطفى فين ؟ مش معنا؟ طب خلاص يا عم كنت كنت باهزر معه. يبقى هو زمانه على النت دلوقتي معنا بقى. فانا دخلت وعملت نفسي منين تاني
من المنصورة يا عم عشان آآ ما حدش يزعل. فقال لي كارنيهك. فقلت له نعم! قال لي كارنيه انا عمري ما شلت كارنيه في حياتي ولا بطاقة. اي والله اول ما جبت البطاقة اول ما جبت آآ السيارة اول مرة ربنا رزقني سيارة كنت بسافر بها لا معي بطاقة. ولا معي رخصة
سواقة ولا معه رخصة عربية. يعني لو اتقبض علي هيعتقلوني مش بيشيلوك بالعربية كده. فانا ما اعرفش ما عنديش خلق اشيل الحاجات دي وانا ماشي. فقلت له مش معي. قال لي طب روح بيتك بقى هات البطاقة. هات الكارنيه بتاعك وتعال. قلت له طب ما تسأل اي حد. هات من شؤون الطلاب حد
قال لي بص رح بيتك هات لي كرناك وتعال فيعني طبعا سبحان الله انا يعني ايه يعني خرجت وانا يعني وعسى ان تكرهوا شيئا وهو خير لكم. ايوة والله خرجت وانا متضايق يعني انا خايف جدا طبعا ممكن اروح البيت ارجع
اللي قال لك ده خلصت اصلا. جريت وجبت الكارنيه بتاكسي بسرعة راجع داخل لقيت واحد نازل. نازل من عند مين يا عم؟ قال لي من عند الدكتور الفلاني. الله اكبر
قلت له سألك في ايه؟ قال لي اسألني في كزا وكزا وكزا. قلت له طب الحالات العملية اللي عنده ايه؟ قال لي حالة كزا وكزا وكزا. بس طلعت بقى قدام الدكتور طبعا انتم عارفين اللي بعد كده
يعني وبفضل ومنة الله جبت امتياز في جراحة العيون ويعني يعني يعني طبعا مش بقول الكلام ده يا جماعة الكلام ده يعني الصح ان احنا نزاكر والصح ان احنا انما انا عايز اقول لك
ربنا بيعامل كل واحد على قد فهمه في الوقت ده. يعني ربنا لا يحملك فوق فهمك فيه. مرحلة ربنا بيعامل كل واحد على قد فهمه. انما الواحد لما بيفتكر كل
كل مرة صلى ركعتين لله. حصل فيهم ايه ؟ كل مرة توجه الى الله بركعتين حصل فيهم ايه ؟ والله يا اخواني لو طبقت الكلام ده ولو انت طبقت الكلام ده والله هتألف كتب في معجزة ركعتين. والله العظيم هتألفوا كتب في معجزة الركعتين من حياتكم انتم
يعني يا ابني الله سميع الدعاء يا اخواني. الله سميع الدعاء. يعني الواحد ازا قعد يفتكر. اه يوم ما صلينا ركعتين لربنا في المكان الفلاني وسألنا كزا وربنا استجاب. وفي المكان الفلاني وربنا استجاب. ويوم كزا يوم مشكلة كزا وربنا استجاب. ويوم الركعتين اللي في
كان الفلاني وربنا استجاب. يا اخوانا الله سميع الدعاء. بس انت صل صح بين ايديه. والله ما يمنعني الا الحرج. ان انا اقول لكم قصص على قصص على قصص على قصص يعني
مش مش من عندي. مما رأيته بعيني في اجابة الدعاء. وهزا لا يتعلق بان في حد احسن من حد. ده تعلق بان في واحد رفع ايده وعيط لربنا وواحد يا عيني غلبان مش فاهم قيمة انه يقول الله اكبر ويرفع ايده ويعيط
اوعى تخرج من الدنيا وانت ما انتاش فاهم قيمة معجزة الركعتين. وانت مش فاهم قيمة معجزة الركعتين. قضية خطيرة اوي يا جماعة والله اللي ربنا هيبصره بدول ياه! افتكر الوقتي كده اقول ياه! يوم ما الواحد مرض المرض الفلاني كان مخه فين ؟ يا اخي ده كان الواحد يصلي ويقول يا رب! يوم
المشكلة الفلانية يا جماعة واجهوا الحياة بالركعتين. واجهوا الحياة بالدعاء. اتجوزي بالدعاء. تعرف تتجوز بركعتين تعرفي تخلفي بركعتين تعرف ربنا يفتح عليك في الرزق بركعتين. والله ربنا اكرم الاكرمين. وربنا ما بيدكش عشان انت حلو. ربنا بيديك لانه هو الكريم. امال
وانت في بطن امك ليه ؟ لما بيديك عشان طاعتك ده بيديك لانه الكريم. لانه المعطي سبحانه وتعالى. يا اخوانا اكسبوا من ربنا يا اخوانا استفيدوا من خزاين ربنا بالدعاء. جوة الصلاة. ما تضيعوش الفرصة دي على نفسكم. النص ساعة اللي قبل الفجر ديت السجدة
فيها بالدنيا واللي فيها السجدة فيها بملك الدنيا واللي فيها. اسألوا الله واطلبوا من الله. وادمنوا الركعتين ولا تعجزوا. ما تعجزش ده انت ممكن اكبر مشكلة في حياتك تتحل بركعتين في ركعتين. الله اعلم بعد قد ايه. كل واحد اما السكة بتاعته بتسلك بقى. انما عارف بيقول لك مجرب
ناجح مجرب وناجح. من كل من اقبل على الله بهذا الامر. طيب وبعد كده الصفقة اللي بعد كده صفقة صفقة الركوع والسجود. طبعا بقى انك لا تسجد لله سجدة الا رفعك بها ايه؟ درجة. وبعد كده صفقة الخشوع. طبعا دي عايزة درس لوحدها ان شاء الله. الدرس الجاي هيبقى في هزا الموضوع ان شاء الله
ارق المنصورات يعني ايه المنصورات يا جماعة؟ يعني فيه حاجات كده سوابات سريعة كده. هي حد يقدر يقول لي حاجات كده ايه ؟ فكة بس كبيرة اوي في النص. حد يقدر يقول لي
قال لي زي السواك قبل الصلاة. زي السواك على الوضوء. ما تكلمناش فيه. زي كلمة امين ورا الامام. من وافق تأمينه تأمين الملائكة غفر له. زي ايه كمان؟ ها زي دعاء الزهب للمسجد اللهم اجعل في قلبي نور. زي الازكار والادعية اللي في الركوع والسجود ها زي القرآن اللي بتقراه بعد الفاتحة بالسواب بتاعه
حاجات كتير جدا بقى. حاجات لا تحصى بقى. زي اوقات اجابة الدعاء قبل ما تسلم من الصلاة. كل دياتش كانت على بياض. اخواني واحبابي في الله النهاردة يعني عشنا مع وليمة كل صلاة. عشنا مع وليمة كل صلاة واحنا بنتكلم عن اعظم عبادة في حياتنا محتاجين انها تيجي. ايه العبادة دي
ايه العبادة اللي اتكلمنا عنها النهاردة ها الطلبية الفورية عند سماع الاذان التلبية الفورية عند سماع الاذان. كل الثوابات اللي قلناها من اول الدرس. براءة من النار وبراءة من النفاق. وليمة كل صلاة
تتوزع عليكم كلها. كل ده آآ آآ انك انت تاخد سواب خمس حجات. انك انت تنال حب الله. انك انت انك تقطع حياتك في اي وقت عشان ربنا عشان لما الجهاد يناديك. كل ده متوقف على عبادة التلبية الفورية عند سماع نداء الله. عبادة
عايزين نعاهد ربنا عليها. عايزين نعاقب ربنا عليها. ما بين الاذان والاقامة من ساعة ونص لساعتين. حرام يا جماعة يضيعوا في اي كلام. خصام يا ترى يا اخوانا يضيعوا. اقطع حياتك وانطلق الى ربك. وابشر بحب الله. وابشر بفرج الله. وابشر بعطاء الله. ديت الورقة اهيت
بتاعة وليمة كل صلاة وش وضهر هتتوزع عليكم بازن الله سبحانه وتعالى مكتوب فيها في النهاية ان آآ النساء يعني بالنسبة للمرأة تعمل ايه في الموضوع ده بالنسبة للمرأة هتتوضا وتقعد على سجادة الصلاة بتاعتها. تقعد عشر دقايق ربع ساعة كانها بين الاذان والاقامة. وبعد كده تصلي الفريضة كانها بالزبط
في المسجد لقى الاجر والسواب. الورقة التانية ورقة اذكار الصلاة. الورقة دي من الورق اللي فرق معي في بداية التزامي. ان انا بقيت باصلي بقول في الركوع والسجود ادعية النبي في الركوع والسجود. اذكار الصلاة هتفرق معك وفرق كبير جدا. بازن الله سبحانه وتعالى يعني هذا الورق لعله ربنا
به ولعله يبقى فاتحة علينا في حياتنا بازن الله سبحانه وتعالى. المرة الجاية ان شاء الله يا جماعة هيبقى الدرس الاخير بازن الله. ان شاء الله بازن الله هو الذي يسيركم
يعني ده الترتيب البشري الله اعلم بقى بالترتيب الرباني. ان شاء الله المرة الجاية هو الدرس الاخير من سلسلة محتاج اصلي بازن الله من اسباب الخشوع في وهيبقى درس يعني ان شاء الله بازن الله مهم جدا عن معاني الصلاة. ونعيش بقلوبنا مع ايه ونحس بايه؟ ازاي نفهم الصلاة بقى بازن الله سبحانه وتعالى
ده هيبقى المرة الجاية. عايزين ضربة البدء الان باذن الله ضربة البدء ان احنا صلاة العشاء اهيت. دي اول صلاة هنطبق فيها الكلام ده. ده احنا قاعدين في المسجد ما بين الاذان والاقامة قاعدين في المسجد فضل ومنة الله سبحانه وتعالى. ومن اول الفجر نطبق هذا الكلام كاملا باذن الله سبحانه وتعالى. اللهم ارزقنا صلاة
بها عنا. اللهم ارزقنا الصلاة ترضى بها عنا. اللهم ارزقنا صلاة ترضى بها عنا. اللهم من علينا بالخشوع في الصلاة. رب اجعل مقيمي الصلاة ومن ذرياتنا ربنا وتقبل دعائنا يا رب العالمين. اللهم اهدنا واهدي بنا واجعلنا سببا لمن اهتدى. اللهم استعملنا
لا تستبدل بنا. اللهم استعملنا ولا تستبدل بنا. اللهم استعملنا ولا تستبدل بنا. برحمتك يا ارحم الراحمين. الورش النسائية ان شاء الله. يعني كل اخت من اخواتنا تبقى في مكانها آآ آآ ام زياد الورشة بتاعتها ام فارس الورشة بتاعتها ام ريتال هتبدأ النهاردة ورشة الاطفال بتاعتها باذن الله سبحانه وتعالى آآ آآ
آآ اختنا آآ آآ دكتورة نسرين آآ آآ آآ يعني يعني والاخوات اللي معهم كلهم ان شاء الله بازن الله هتبقى الورشة بتاعة بازن الله ربنا يوفقكم ويسددكم يا رب. سبحانك اللهم وبحمدك. اشهد ان لا اله الا انت استغفرك واتوب اليك